stanford-oval/wikipedia huggingface dataset:
Itävallan Grand Prix 2020

|  Itävallan Grand Prix 2020  |
| --- | --- |
 1. osakilpailu 17 osakilpailusta kaudella 2020. 

Päivämäärä:  5. heinäkuuta 2020
Rata:  Red Bull Ring
Sijainti:  Spielberg, Itävalta
Ratatyyppi:  Moottorirata
Radan pituus:  4,318 km
Kilpailun pituus:  71 kierrosta, 306,452 km
Sää:   Aurinkoinen
Paalupaikka
Kuljettaja:   Valtteri Bottas   (Mercedes)
Paaluaika:  1.02,939
Palkintokoroke
Voittaja:   Valtteri Bottas   (Mercedes)
Toinen:   Charles Leclerc   (Ferrari)
Kolmas:   Lando Norris   (McLaren)
Nopein kierros
Kuljettaja:   Lando Norris   (McLaren)
Kierrosaika:  1.07,475 (kierroksella 71)
Itävallan Grand Prix 2020 (virallisesti Formula 1 Rolex Grosser Preis von Österreich 2020) oli Formula 1 -kauden 2020 ensimmäinen osakilpailu, joka ajettiin 5. heinäkuuta Red Bull Ringin moottoriradalla Spielbergissä Itävallassa. Kilpailu ajettiin koronaviruspandemian vuoksi ilman yleisöä.
Kilpailun voittoon ajoi paalupaikalta lähtenyt Mercedeksen Valtteri Bottas, joka voitti Itävallan Grand Prix’n toisen kerran urallaan.
Samalla radalla ajettiin myös heti seuraavana viikonloppuna Steiermarkin GP, 12. heinäkuuta. Steiermark on osavaltio, jossa Spielbergin rata sijaitsee.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 3. heinäkuuta | 11:00–12:30 | 12:00–13:30 | 1. vapaat harjoitukset |  Pilvinen | 17 °C | 22–23 °C | 70–74 % |
| 3. heinäkuuta | 15:00–16:30 | 16:00–17:30 | 2. vapaat harjoitukset |  Pilvinen | 19–22 °C | 29–34 °C | 49–58 % |
| 4. heinäkuuta | 12:00–13:00 | 13:00–14:00 | 3. vapaat harjoitukset |  Puolipilvinen | 21–23 °C | 43–49 °C | 37–42 % |
| 4. heinäkuuta | 15:00–16:00 | 16:00–17:00 | Aika-ajot |  Puolipilvinen | 24–25 °C | 49–53 °C | 33–37 % |
| 5. heinäkuuta | 15:10–17:10 | 16:10–18:10 | Kilpailu |  Aurinkoinen | 28–29 °C | 49–55 °C | 33–34 % |
Lähteet:
Erilaiset kampanjat

FIA julkisti ennen osakilpailua ”We Race as One” -kampanjansa, jolla pyritään ratkaisemaan merkittäviä urheilua ja kansainvälistä yhteisöä koskettavia haasteita kuten koronaviruspandemiaa, rasismia ja epätasa-arvoa sekä tuomaan enemmän esille F1-sarjan taustavaikuttajia. Mercedes muutti autonsa sävyn mustaksi koko kaudeksi tukeakseen maailmanlaajuista rasismin vastaista ”Black Lives Matter” -kampanjaa. Ennen osakilpailun alkua kuljettajat osallistuivat tilaisuuteen, jossa he osoittivat tukensa rasismin ja epätasa-arvon vastaiselle taistelulle.
Vapaat harjoitukset

Mercedes toi talvitesteissä esiintyneen voimayksikön luotettavuusongelman vuoksi uuden moottoripäivityksen, jonka myös Racing Point ja Williams saivat käyttöönsä. Red Bull ja AlphaTauri ottivat käyttöön Hondan kaudelle suunnitteleman voimayksikköpäivityksen. Renault teki merkittäviä uudistuksia autonsa alkuperäiseen suunnitteluun ottamalla käyttöön alkuperäisen kalenterin mukaisiin muihin osakilpailuihin tarkoitettuja päivitysosia sekä vaihtamalla autonsa värityksen talvitesteissä käytetyn mustasävyisen sijaan keltaisemmaksi.
Ensimmäisten vapaiden harjoitusten alussa satoi puolen tunnin ajan, minkä seurauksena Red Bullin Max Verstappen pyörähti myöhemmin harjoitusten loppuvaiheessa ajaessaan kosteilla ratareunoilla. Haasin Romain Grosjeanilla oli autossaan teknisiä ongelmia jarrunesteen paineen kanssa ja hän pystyi ajamaan vain muutaman kierroksen. Mercedeksen Lewis Hamilton oli ensimmäisten vapaiden harjoitusten nopein ja hänen tallikaverinsa Valtteri Bottas toinen.
Toisissa vapaissa harjoituksissa kuljettajilla esiintyi paljon pyörähtämisiä ja autonosien rikkoutumisia. Mercedeksen huolen aiheena oli Bottaksen vaihdelaatikon toimintahäiriö harjoitusten lopussa. Red Bullin osalta Verstappen pyörähti ja rikkoi etusiipensä ajaessaan nopeinta aikakierrostaan, myös tallikaveri Alexander Albon pyörähti radalla. Racing Pointin vauhti harjoituksissa oli lupaavaa Sergio Pérezin ajaessa kolmanneksi, mutta tallin auto aiheutti samalla myös kyseenalaistamista, koska muut tallit kokivat auton olevan kopio kauden 2019 Mercedeksestä. Hamilton oli toisten vapaiden harjoitusten nopein. Mercedeksen harjoituksissa testaama ohjausta muuttava DAS–järjestelmä (engl. Dual–Axis Steering) joutui myös kyseenalaistamisen kohteeksi, kun Red Bull teki protestin järjestelmän sääntöjenvastaisuudesta FIA:lle, joka kuitenkin päätti sen olevan sallittu. Ferrarilla oli auton hyvästä tasapainotuksesta huolimatta paljon vaikeuksia vapaissa harjoituksissa, kun talli ei tuonut merkittäviä aerodynamiikka- ja moottoripäivityksiään osakilpailua varten ja tämän seurauksena ei kyennyt haastamaan Mercedestä ja Red Bullia.
Kolmansissa vapaissa harjoituksissa esiintyi muutama erikoistilanne harjoitusten puolivälissä, kun Pérezin auton voimayksikkö savutti palanutta öljyä ja Williamsin Nicholas Latifi pyörähti ensimmäisessä mutkassa osuen myös ratavalliin. Tilanteen vuoksi radalla heilutettiin punaisia lippuja. Hamilton oli kolmansien vapaiden harjoitusten nopein.
Aika-ajot

Aika-ajojen ensimmäisessä osiossa Verstappen paransi vauhtiaan ja taisteli kärkisijasta Bottasta vastaan. Jälkijoukon tallien osalta Williamsin George Russellin kierrosaika riitti Latifin ja molempien Alfa Romeo Racingin kuljettajien voittamiseen, hän jäi jatkopaikasta alle sekunnin kymmenyksen verran.
Toisessa osiossa kaksintaisteluita paremmista sijoituksista kävivät Bottas ja Hamilton keskenään sekä tallien välillä Racing Point ja McLaren. Ferrarilla oli vaikeuksia saada autojaan jatkoon, mikä päättyi Charles Leclercin jatkaessa kolmanteen osioon tallikaveri Sebastian Vettelin karsiutuessa pois jääden 11:nneksi.
Kolmannessa osiossa Bottas ajoi nopeimman kierrosaikansa ensimmäisten aikakierrosten aikana ja yrittäessään parantaa suoritustaan hän ajoi neljännen mutkan leveäksi soralle. Verstappen oli aika-ajojen kolmas. Keskivaiheen tallien osalta Racing Pointin ja McLarenin väliset kaksintaistelut jatkuivat, kun McLarenin Lando Norris ajoi neljänneksi voittaen kuudenneksi sijoittuneen Pérezin ja myös viidennelle sijalle jääneen Red Bullin Alexander Albonin. Bottas ajoi paalupaikalle. Hamiltonin osalta aika-ajot päättyivät Red Bullin tekemän protestin myötä tuomariston tutkintaan, kun hän ei hidastanut vauhtiaan keltaisten lippujen aikana ja sai kolmen lähtöruudun rangaistuksen kilpailuun.
Kilpailu

Kilpailun alussa Bottaksen lähtö onnistui, mutta hänen takanaan Verstappen pyrki kovemman rengasseoksen taktiikallaan pysymään tämän takana varikkokäynneille asti. Taktiikka jäi kuitenkin toteutumatta, kun Verstappen joutui keskeyttämään voimayksikön vikaan 11:nnellä kierroksella. Myös monet keskivaiheen kuljettajat kärsivät kilpailun aikana teknisistä vioista ja joutuivat keskeyttämään, kuten Daniel Ricciardo ja Lance Stroll. Turva-auto otettiin radalle, kun Haasin Kevin Magnussenin auto pyörähti radalla jarruvian vuoksi ja hän joutui keskeyttämään kilpailun. Uusintalähdössä Vettel yritti ohittaa McLarenin Carlos Sainzin, mutta pyörähti pudoten lopputuloksissa kymmenenneksi.
Kilpailun kärjessä ajaneelle Bottakselle ilmoitettiin myöhemmin kilpailun aikana, että hänen autossaan on ongelma vaihdelaatikossa ja häntä sekä Hamiltonia pyydettiin välttämään reunakivetyksiä. Keskeytysten määrä lisääntyi, kun Grosjean keskeytti Magnussenin tavoin jarruvikaan ja Russellin keskeytys aiheutti radalle toisen turva-auton. Kilpailun aikana otettiin vielä kolmas turva-autotilanne radalle, kun Alfa Romeo Racingin Kimi Räikkösen auton renkaan mutteri ei kiinnittynyt kunnolla, rengas irtosi sen vuoksi radalla aiheuttaen vaaratilanteen ja Räikkösen keskeytyksen. Talli sai teknisen virheen ja vaaratilanteen aiheuttamisesta rahasakon.
Viimeisen uusintalähdön jälkeen Albon yritti paremman rengasseoksen avulla ohittaa toisena ajanutta Hamiltonia ulkokautta, kunnes edellisen vuoden Brasilian osakilpailun tilanne toistui ja Hamilton pyöräytti Albonin. Hamilton sai tilanteesta aikarangaistuksen. Leclerc hyödynsi Hamiltonin aikarangaistuksen ohittamalla sekä Pérezin että Norrisin. Bottas voitti kilpailun, Leclerc oli toinen ja Norris kolmas. Ensimmäistä kilpailuaan ajanut Latifi oli yhdenteentoista sijaan pettynyt, koska koki tallilla olleen mahdollisuus ajaa pisteille kilpailussa.
Tulokset > Aika-ajot

| Sija | Numero | Kuljettaja | Valmistaja | Osiot> Q1 | Osiot> Q2 | Osiot> Q3 | Lähtöruutu |
| --- | --- | --- | --- | --- | --- | --- | --- |
| 1 | 77 |  Valtteri Bottas | Mercedes | 1:04.111 | 1:03.015 | 1:02.939 | 1 |
| 2 | 44 |  Lewis Hamilton | Mercedes | 1:04.198 | 1:03.096 | 1:02.951 | 5 |
| 3 | 33 |  Max Verstappen | Red Bull Racing-Honda | 1:04.024 | 1:04.000 | 1:03.477 | 2 |
| 4 | 4 |  Lando Norris | McLaren-Renault | 1:04.606 | 1:03.819 | 1:03.626 | 3 |
| 5 | 23 |  Alexander Albon | Red Bull Racing-Honda | 1:04.661 | 1:03.746 | 1:03.868 | 4 |
| 6 | 11 |  Sergio Pérez | Racing Point | 1:04.543 | 1:03.860 | 1:03.868 | 6 |
| 7 | 16 |  Charles Leclerc | Ferrari | 1:04.500 | 1:04.041 | 1:03.923 | 7 |
| 8 | 55 |  Carlos Sainz | McLaren-Renault | 1:04.537 | 1:03.971 | 1:03.971 | 8 |
| 9 | 18 |  Lance Stroll | Racing Point | 1:04.309 | 1:03.955 | 1:04.029 | 9 |
| 10 | 3 |  Daniel Ricciardo | Renault | 1:04.556 | 1:04.023 | 1:04.239 | 10 |
| 11 | 5 |  Sebastian Vettel | Ferrari | 1:04.554 | 1:04.206 |  | 11 |
| 12 | 10 |  Pierre Gasly | AlphaTauri-Honda | 1:04.603 | 1:04.305 |  | 12 |
| 13 | 26 |  Daniil Kvyat | AlphaTauri-Honda | 1:05.031 | 1:04.431 |  | 13 |
| 14 | 31 |  Esteban Ocon | Renault | 1:04.993 | 1:04.643 |  | 14 |
| 15 | 8 |  Romain Grosjean | Haas-Ferrari | 1:05.094 | 1:04.691 |  | 15 |
| 16 | 20 |  Kevin Magnussen | Haas-Ferrari | 1:05.164 |  |  | 16 |
| 17 | 63 |  George Russell | Williams-Mercedes | 1:05.167 |  |  | 17 |
| 18 | 99 |  Antonio Giovinazzi | Alfa Romeo Racing-Ferrari | 1:05.175 |  |  | 18 |
| 19 | 7 |  Kimi Räikkönen | Alfa Romeo Racing-Ferrari | 1:05.224 |  |  | 19 |
| 20 | 6 |  Nicholas Latifi | Williams-Mercedes | 1:05.737 |  |  | 20 |
107 % aika: 1:08.505
Lähteet:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 77 |  Valtteri Bottas | Mercedes | 71 | 1:30.55,739 | 1 | 25 |
| 2. | 16 |  Charles Leclerc | Ferrari | 71 | +2,700 | 7 | 18 |
| 3. | 4 |  Lando Norris | McLaren-Renault | 71 | +5.491 | 3 | 15+1 |
| 4. | 44 |  Lewis Hamilton | Mercedes | 71 | +5,689 | 5 | 12 |
| 5. | 55 |  Carlos Sainz | McLaren-Renault | 71 | +8,903 | 8 | 10 |
| 6. | 11 |  Sergio Pérez | Racing Point-BWT Mercedes | 71 | +15,092 | 6 | 8 |
| 7. | 10 |  Pierre Gasly | AlphaTauri-Honda | 71 | +16,682 | 12 | 6 |
| 8. | 31 |  Esteban Ocon | Renault | 71 | +17,456 | 14 | 4 |
| 9. | 99 |  Antonio Giovinazzi | Alfa Romeo Racing-Ferrari | 71 | +21,146 | 18 | 2 |
| 10. | 5 |  Sebastian Vettel | Ferrari | 71 | +24,545 | 11 | 1 |
| 11. | 6 |  Nicholas Latifi | Williams-Mercedes | 71 | +31,650 | 20 |  |
| 12.† | 26 |  Daniil Kvjat | AlphaTauri-Honda | 69 | Ripustukset | 13 |  |
| 13.† | 23 |  Alexander Albon | Red Bull Racing-Honda | 67 | Elektroniikka | 4 |  |
| Kesk. | 7 |  Kimi Räikkönen | Alfa Romeo Racing-Ferrari | 53 | Renkaan mutteri | 19 |  |
| Kesk. | 63 |  George Russell | Williams-Mercedes | 49 | Moottori | 17 |  |
| Kesk. | 8 |  Romain Grosjean | Haas-Ferrari | 49 | Jarrut | 15 |  |
| Kesk. | 20 |  Kevin Magnussen | Haas-Ferrari | 24 | Jarrut | 16 |  |
| Kesk. | 18 |  Lance Stroll | Racing Point-BWT Mercedes | 20 | Moottori | 9 |  |
| Kesk. | 3 |  Daniel Ricciardo | Renault | 17 | Ylikuumeneminen | 10 |  |
| Kesk. | 33 |  Max Verstappen | Red Bull Racing-Honda | 11 | Elektroniikka | 2 |  |
Nopein kierros: Lando Norris (McLaren-Renault) 1.07,475 (kierroksella 71).
Lähteet:
Lewis Hamilton ajoi maaliin toisena, mutta hän sai 5 sekunnin aikarangaistuksen kolarin aiheuttamisesta Alexander Alboniin.
Sergio Pérez sai 5 sekunnin aikarangaistuksen ylinopeudesta varikolla.
Tulokset > Sijoitukset kilpailun jälkeen

Huom!: Vain viiden parhaan sijoitukset sisällytetty.
Muuta

Lando Norriksen uran ensimmäinen kilpailun nopein kierros ja ensimmäinen palkintokorokesijoitus.
Nicholas Latifin uran ensimmäinen kilpailu.
Johanna Pihlajamaa

| Johanna Pihlajamaa> Henkilötiedot |
| --- | --- |
Syntynyt: 1973 (ikä 50–51) Nivala
Kansalaisuus:  Suomi
Ammatti:  kuvataiteilija ja taidegraafikko
Taiteilija
Taidesuuntaus:  Puupiirros yhdistettynä muihin grafiikan tekniikoihin
Aiheesta muualla
Kotisivut
Johanna Pihlajamaa (s. 1973 Nivala) on suomalainen kuvataiteilija ja taidegraafikko. Hän tekee pääosin puupiirroksia, joihin hän yhdistää myös muita grafiikan tekniikoita ja piirtämistä.
Ura

Pihlajamaa on opiskellut kuvataiteilijaksi Imatran Taideoppilaitoksessa 1993–1997 ja suorittanut AMK-tutkinnon Tampereen ammattikorkeakoulun täydennyskoulutuksessa 2000–2003.
Pihlajamaan teoksia on eri taidekokoelmissa, kuten Eduskunnan taidekokoelma, Helsingin kaupungin taidemuseo, Tampereen kaupunki, Oulun taidemuseo, Wihurin säätiö/Rovaniemen taidemuseo ja  Salon taidemuseo. Hän on pitänyt yksityisnäyttelyitä ympäri Suomen ja osallistunut lukuisiin yhteis- ja ryhmänäyttelyihin Suomessa ja ulkomailla.
Pihlajamaa on toiminut aktiivisesti Rajataide ry:ssä ja on ollut järjestämässä yhdistyksen näyttelyitä ulkomaille. Hän on Rajataide ry:n kunniajäsen. Tällä hetkellä Pihlajamaa on luottamustoimissa Suomen Taidegraafikot ry:n johtokunnan puheenjohtajana ja Tampereen Taiteilijaseuran johtokunnan jäsenenä.
Johanna Pihlajamaa on työskennellyt myös osa-aikaisena taidevedostajana Grafiikanpaja Himmelblaussa Tampereella 1999–2011. Hän vedostaa niin metalligrafiikkaa kuin vesiväripuupiirrosta. Himmelblaun taidevedostajana hän on työskennellyt taidegraafikoiden kuten Juho Karjalainen, Inari Krohn, Kuutti Lavonen ja Ulla Rantanen taidevedostajana ja myös taidemaalareiden kuten Jukka Mäkelä, Marika Mäkelä ja Susanne Gottberg ja kuvanveistäjien Kain Tapper ja Miina Äkkijyrkkä vedostajana, auttaen heitä valmistamaan painolaatat ja vedostaen heidän grafiikan sarjojaan.
Jesse Mustonen

| Jesse Mustonen |
| --- | --- |
 Jesse Mustonen Mühldorffissa vuonna 2017.
Henkilötiedot
Syntynyt: 24. marraskuuta 1995 Varkaus
Uran tiedot
Seura:  Varkaus Racing Team (VRT)
Jesse Mustonen (s. 24. marraskuuta 1995 Varkaus) on varkautelainen maarata- ja speedwaykuljettaja. Lajivalinnan Mustonen sai niin sanotusti verenperintönä, sillä isä Aake Mustonen oli aktiivikilpailija 1980–1990-luvulla sekä speedwayssa että maaradalla. Jessen veli Appe Mustonen on yksi Suomen kaikkien aikojen menestyneimpiä maaratakuljettajia.
Jessen uran alku poikkeaa hieman tavanomaisesta, sillä hän ei kilpaillut ollenkaan 85cc eli niin kutsutussa minispeedwayssa. Ura alkoi 15-vuotiaana suoraan 500cc pyörällä.
Kaudella 2020 Jesse ajaa myös Ruotsin Allsvenskanissa Hargfors Valsarnan joukkueessa sekä Tanskan 1. Divisioonaa Slangerupin joukkueessa.
Speedway ja maarata > Uran alku

Mustonen ajoi ensimmäisen kilpailunsa syyskuussa 2011 Kauhajoella. Kilpailu oli speedwayn U-21 SM-finaali.
Kausi 2012 oli miehen ensimmäinen kokonainen kilpailukausi. Se alkoi huhtikuussa 250cc leirillä Kroatiassa. Jesse oli ensimmäinen suomalainen ko. leirillä. Kauden aikana Jesse ajoi myös SM-liigaa Hyvinkään Sand Blowersin joukkueessa ja se toi palkintokaappiin uran ensimmäisen SM-mitalin, pronssin. Lisäksi hän ajoi Kaupunki Cupin voiton Varkaus Racing Teamin (VRT) Ankkurit -joukkueessa. Vuonna 2012 Jesse ajoi myös ensimmäisen speedwayn SM-finaalin. Kauden päätteeksi Mustonen ajoi Vechtassa Saksassa ensimmäisenä suomalaisena maaradan 250cc Youth Gold Trophyssa. Kovatasoisessa kilpailussa Jessellä oli vastassa mm. lajin tämän hetken MM-tähdet Dimitri Berge, Michael Härtel ja James Shames.
Vuonna 2013 Jesse ajoi SM-liigaa Kauhajoen Jokereissa. Kausi toi myös uran ensimmäisen henkilökohtaisen SM-mitalin, kun hän ajoi kotiradallaan Varkaudessa U-21 SM-hopeaa. Speedwayn SM-finaalissa Hyvinkäällä Jesse yllätti kaikki ajamalla neljänneksi.
Speedway ja maarata > Maarataa

Vuonna 2014 Mustonen kilpaili ensimmäistä kertaa 500cc pyörällä maaradalla. Siitä lähtien maarata on ollut Jesselle menestyksekkäämpi laji. Maaratauran avauskilpailussa Saksan Dingolfingissa meriittilista kasvoi kansallisenluokan voitolla. Kausi toi myös voiton Saksan Pfarrkirchenin kansallisessa luokassa. Jessen ensimmäinen maaradan SM-finaali Kauhajoella toi palkintokaappiin kultamitalin. Varkautelainen pääsi ajamaan maaradan MM-joukkueessa kotiyleisön edessä Forssassa. Suomen joukkue sijoittui kovassa kilpailussa uusintaerän jälkeen neljänneksi. Ensimmäinen maaradan MM-karsinta ei vielä jatkopaikkaa tuonut.
Speedwayssa U-21 SM-finaalissa mies ajoi jälleen mitalin, tällä kertaa pronssin. Varkautelainen ajoi myös Suomen joukkueessa EM-karsinnoissa. Kauden aikana Jesse ajoi lisäksi SM-liigaotteluita niin Porin Paholaishaukkojen kuin Kuusankosken Moottorikerhon Kymin joukkueissa.
Vuonna 2015 Jesse oli tärkeä lenkki Suomen maarata maajoukkueessa Saksan Mühldorfissa ajetussa maaradan joukkue MM-finaalissa, jossa Suomen joukkue saavutti historiallisen MM-pronssin. Maaradan MM-karsinta ei vielä menestystä tuonut. SM-finaalissa Jesse ajoi hopealle Apen perässä. Tämä oli historian ensimmäinen kerta, kun veljekset ottivat kaksoisvoiton maaradan SM-finaalissa.
Speedwayssa Jesse ajoi SM-liigaa VRT:n Ankkureiden joukkueessa, joka palasi liigaan vuosien tauon jälkeen. U-21 SM-finaali toi jälleen mitalin, hopean. Mustonen ajoi myös Suomen joukkueessa nuorten EM-joukkuekarsinnassa.
Vuonna 2016 Jesse täräytti kunnolla ajamalla maaradan MM-karsinnassa kolmanneksi. MM-challenge sujui myös hienosti. Varamiespaikalta Mustonen pääsi ajamaan kolmessa maaradan MM-finaalissa. Yksi näistä oli kotiyleisön edessä Forssassa. MM-sarjan viimeisessä kilpailussa Saksan Vechtassa varkautelainen ajoi aina finaalierään asti. Se päättyi rengasrikkoon ja keskeytykseen, mutta sijoitus upeasti viides. Tätä kilpailua Jesse pitää toistaiseksi uransa parhaana maaratakilpailuna. Maaradan SM- ja PM-finaaleista tuli hopeaa velipoika Apen vanavedessä. Jesse ajoi myös maaradan joukkue MM-finaalissa Suomen joukkueessa.
Speedwayssa Jesse ajoi kotiradallaan U-21 EM-semifinaalissa. Uusintaerän jälkeen mies karsiutui jatkosta niukimmalla mahdollisella erolla. U-21 SM-finaali kotiradalla Varkaudessa jäi Mustosella ajamatta sairastumisen vuoksi. Speedwayn SM-finaalissa tuli jälleen neljäs sija. Kotimaista SM-liigaa hän ajoi Ankkureiden riveissä.
Speedway ja maarata > Epäonnea, mutta myös menestystä kilpailuissa

Vuoden 2017 kaudelle Jesse sai MM-challengen tulosten perusteella paikan maaradan MM-sarjassa. Kauden alku oli kuitenkin epäonninen. Mustonen kaatui Ruotsissa ajetussa speedwaykilpailussa ja mursi solisluunsa. Näin kauden avauskilpailut, mukaan lukien maaradan MM-sarjan avaus, jäi ajamatta.
Kauden päästyä vauhtiin alkoi tulostakin tulla. Maaradan MM-sarjassa Jesse sijoittui yhdeksänneksi. MM-karsinnat jäivät sairastumisen vuoksi väliin, mutta FIM myönsi varkautelaisille villinkortin Challengeen. Jesse kiitti luottamuksesta, ajoi komeasti kolmanneksi ja lunasti paikkansa kauden 2018 MM-sarjassa.
Jesse ajoi ruohoradan EM-semifinaalista jatkoon ja sijoittui EM-finaalissa kymmenenneksi. Mustonen ajoi myös maaradan MM-joukkueessa Rodenissa Hollannissa Suomen joukkueen jäädessä vaille menestystä. Vuonna 2017 ei maaradan SM-finaalia ajettu.
Speedwayssa Jesse sijoittui SM-finaalissa jälleen neljänneksi. Speedwayn SM-liigassa palkintokaappin tuli SM-hopea Ankkureiden riveissä.
Kausi 2018 alkoi vahvasti. Maaradan MM-avauksessa Herxheimissä sijoitus oli hienosti neljäs. Lisäksi Jesse voitti Nordenissa Sakssa ajetun speedwayn kutsukilpailun. Tätä kilpailua Jesse pitää toistaiseksi uransa parhaana speedwaykilpailuna. Maaradan SM-finaalissa sijoitus oli toinen, ollen samalla kilpailun paras suomalainen. Speedwayn EM-ja MM-karsinnoissa jatkopaikkaa ei saavutettu, mutta maaradan MM-karsinnasta Mustonen ajoi jatkoon.
Maaradan MM-challengessa Saksan Bielefeldissä Jesse loukkaantui vakavasti kanssakilpailijan törmättyä varkautelaisen pyörään. Tämän seurauksena Mustonen kaatui ja takaa tulleet kilpailijat ajoivat hänen ylitse. Rytäkässä Jesse sai niin pahat vammat, että kausi 2018 oli ohi.
Speedway ja maarata > Paluu radoille 2019

Pitkän toipumisen jälkeen Jesse taisteli itsensä ajokuntoon kaudelle 2019. Alkukaudesta ajo oli vielä tahmeaa; lähes yhdeksän kuukauden ajotauko näkyi otteissa. Osin sen vuoksi speedwayn EM- ja MM-karsinnoista ei menestystä tullut. Juhannuksen alla La Reolessa Ranskassa maaradan toisessa MM-finaalissa palaset alkoivat loksahdella kohdalleen ja menestystä alkoi tulla. Maaradan MM-karsinnasta tuli jatkopaikka komealla kakkossijalla. Challengessa Jesse ajoi neljänneksi ja lunasti paikan kauden 2020 MM-sarjaan. 2019 MM-sarjassa Mustonen sijoittui lopulta hienosti kahdeksanneksi. Maaratakauden menestyksiä olivat pohjoismaidenmeastaruudet niin henkilökohtaisessa kuin joukkuekilpailussakin. Maaradan SM-finaalissa varkautelainen sijoittui toiseksi Saksan Jörg Tebben jälkeen.
2019 tuli speedwayssakin menestystä. SM-finaalissa Jesse saavutti viimein mitalin sijoituttuaan toiseksi. Meriittilista kasvoi myös Baltic-liigan kuljettajien mestaruudella. Speedwaykauden huipennus oli VRT:n voitto pariajon SM-finaalissa. Jessen parina ajoi tanskalainen Kenneth Hansen.
Kaudesta 2019 tuli lopulta erinomainen, kun ottaa huomioon edellisen kauden vakavan loukkaantumisen. Jesse taisteli itsensä kuntoon ja takaisin kilparadoille ja se palkittiin useammalla mestaruudella ja menestyksellä niin speedwayssa kuin maaradallakin.
Kaudella 2020 Mustonen kilpailee maaradan MM-sarjassa, speedwayssa Ruotsin Allsvenskan-sarja Valsarnan joukkueessa sekä Tanskan 1. Divisioona Slangerupin joukkueessa. Mustonen ajaa myös speedwayn EM- ja MM-karsinnassa.
Aiheesta muualla

Must One's Racing Team Facebookissa
Varkaus Racing Team Hall of Fame
MoottoriurheiluTV[vanhentunut linkki]
gsh457 (Arkistoitu – Internet Archive)
Motouutiset
Aamulehti[vanhentunut linkki]
Urheilu-uutiset (Arkistoitu – Internet Archive)
Bike
Speedway.fi-artikkelit Jesse Mustosesta
Johann Gustav Droysen

| Johann Gustav Droysen |
| --- | --- |

Henkilötiedot
Syntynyt: 6. heinäkuuta 1808 Treptow an der Rega, Pommeri
Kuollut: 19. kesäkuuta 1884 (75 vuotta) Berliini
Ammatti:  historioitsija
Kirjailija
Tyylilajit:  tietokirjallisuus
Aiheesta muualla
Löydä lisää kirjailijoitaKirjallisuuden teemasivulta
Johann Gustav Bernhard Droysen (6. heinäkuuta 1808 Treptow an der Rega, Pommeri – 19. kesäkuuta 1884 Berliini) oli saksalainen historioitsija ja poliitikko, joka preussilaisella isänmaallisella historiantulkinnallaan loi pohjaa Saksan yhdistymiselle.